CELEX: 62011CO0126
Language: bg
Date: 2011-12-15 00:00:00
Title: Определение на Съда (първи състав) от 15 декември 2011 г.#INNO NV срещу Unie van Zelfstandige Ondernemers VZW (UNIZO) и други.#Искане за преюдициално заключение: Hof van Cassatie - Белгия.#Член 104, параграф 3, първа алинея от Процедурния правилник - Директива 2005/29/ЕО - Нелоялни търговски практики - Национална правна уредба, която забранява изричните и подразбиращите се съобщения за намаление на цените.#Дело C-126/11.

Определение на Съда (първи състав) от 15 декември 2011 г. — INNO/Unie van Zelfstandige Ondernemers и др.
      (Дело C‑126/11)
      „Член 104, параграф 3, първа алинея от Процедурния правилник — Директива 2005/29/ЕО — Нелоялни търговски практики — Национална правна уредба, която забранява изричните и подразбиращите се съобщения за намаление на цените“
      Сближаване на законодателствата — Нелоялни търговски практики на предприятията спрямо потребителите — Директива 2005/29 — Национална правна уредба, която предвижда обща забрана на изричните и подразбиращите се съобщения за намаление на цените
         в периода преди разпродажбите — Недопустимост — Условие (Директива 2005/29 на Европейския парламент и на Съвета) (вж. точка 32 и диспозитива)
      
      Предмет
      
         
               Преюдициално запитване — Hof van Cassatie van België — Тълкуване на Директива 2005/29/ЕО на Европейския парламент и на Съвета
                  от 11 май 2005 година относно нелоялни търговски практики от страна на търговци към потребители на вътрешния пазар и изменение
                  на Директива 84/450/ЕИО на Съвета, Директиви 97/7/EО, 98/27/EО и 2002/65/EО на Европейския парламент и на Съвета, и Регламент
                  (EО) № 2006/2004 на Европейския парламент и на Съвета („Директива за нелоялни търговски практики“) (ОВ L 149, стр. 22; Специално
                  издание на български език, 2007 г., глава 15, том 14, стр. 260)
               
            Диспозитив
      Директива 2005/29/ЕО на Европейския парламент и на Съвета от 11 май 2005 година относно нелоялни търговски практики от страна
         на търговци към потребители на вътрешния пазар и изменение на Директива 84/450/ЕИО на Съвета, Директиви 97/7/EО, 98/27/EО
         и 2002/65/EО на Европейския парламент и на Съвета, и Регламент (EО) № 2006/2004 на Европейския парламент и на Съвета („Директива
         за нелоялни търговски практики“) трябва да се тълкува в смисъл, че не допуска национална разпоредба като разглежданата в главното
         производство, която предвижда обща забрана на изричните и подразбиращите се съобщения за намаление на цените през периода
         преди разпродажбите, доколкото с тази разпоредба се преследват цели, свързани със защитата на потребителите.